**Návrh**

**Plán kontrolnej činnosti hlavnej kontrolórky obce Rosina na I. polrok 2023**

V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) predkladám obecnému zastupiteľstvu na prerokovanie návrh plánu kontrolnej činnosti na I. polrok 2023.

A Kontroly v súlade s § 18 d ods.1 zákona o obecnom zriadení

1. Kontrola použitia a zúčtovania finančných dotácií poskytnutých z rozpočtu obce právnickým a fyzickým osobám- podnikateľom v roku 2022 u príjemcov dotácie.
2. Kontrola čerpania bežných výdavkov a bežných príjmov vo vybraných položkách rozpočtu za rok 2022 v povinnej osobe Obecný úrad Rosina.
3. Kontrola plnenia uznesení Obecného zastupiteľstva v Rosine za 2. polrok 2022 a predchádzajúce obdobia.

B Ostatné kontroly

1. Kontroly vykonávané podľa § 18f ods. 1 písm. h) zákona o obecnom zriadení ak o to požiada obecné zastupiteľstvo alebo starosta, ak vec neznesie odklad.
2. Kontroly vykonávané z vlastného podnetu na základe poznatkov získaných pri výkone kontrolnej činnosti.

C Stanoviská, správy a úlohy podľa § 18f zákona o obecnom zriadení

1. Vypracovanie správy o kontrolnej činnosti za rok 2022 v zmysle § 18f ods. 1 písm. e) zákona o obecnom zriadení.
2. Vypracovanie odborného stanoviska k návrhu záverečného účtu obce za rok 2022 v zmysle § 18f ods. 1 písm. c) zákona o obecnom zriadení.
3. Vypracovanie návrhu plánu kontrolnej činnosti na II. polrok 2023 v zmysle § 18f ods. 1 písm. b) zákona o obecnom zriadení.
4. Vypracovanie správ o vykonaných a ukončených kontrolách v zmysle § 18f ods. 1 písm. d) zákona o obecnom zriadení.

D Ostatné činnosti a úlohy

1. Vykonávanie metodickej činnosti v rámci preventívnej funkcie kontrolnej činnosti.
2. Vykonávanie ďalších úloh ustanovených zákonom o obecnom zriadení a osobitnými zákonmi.

Zmeny vo výkone kontroly môžu nastať v závislosti od kontrolovanej problematiky, závažnosti, množstva agendy a časovej náročnosti, ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

Spracovala: Ing. Mária Ciglanová

07.11.2022 hlavná kontrolórka obce

Návrh zverejnený v obci

Na úradnej tabuli obce: od 08.11.2022 do...................

Na webovom sídle obce: od 08.11.2022 do...................

Návrh schválený

Uznesením Obecného zastupiteľstva v Rosine č. ........... dňa ..............